Пакуль гэта толькі праект і досьвед паказвае, што канчатковы дакумэнт часам вельмі моцна адрозьніваецца ад намераў. І ўрэшце можа быць прыняты абсалютна іншы дакумэнт. Але на гэты момант мала што зразумела, бо вельмі шмат залежыць ад таго, якім чынам будуць рэалізаваныя і выкананыя гэтыя пункты. Бо там пераважна адсылкі на ўрад, а Саўмін можа прыняць рашэньне, якое нікога не напружыць (проста чарговыя паперкі зьявяцца), а можа прыняць такія жорсткія рашэньні, як скажам, былі па гандлі людзьмі. То бок, як колісь забаранілі сайты знаёмстваў, могуць забараніць усё. На жаль, дакумэнт распрацоўваецца кулюарна, ні з кім не абмяркоўваецца, яго стварэньне могуць даручыць людзям, якія ня маюць ніякіх адносінаў да інтэрнэту. Вось у гэтым выпадку наступствы могуць быць вельмі дрэннымі”.